rejauldu/bengali-wikipedia huggingface dataset:
বাট্টিকালোয়া আন্তর্জাতিক বিমানবন্দর (, )  একটি বিমানবন্দর যা পূর্ব শ্রীলঙ্কায় উড়ান পরিষেবা প্রদান করে। পূর্বে, বিমানবন্দরটি বাট্টিকালোয়া বিমানবন্দর নামে পরিচিত ছিল। এটি একটি সামরিক বিমানঘাঁটি, যা শ্রীলঙ্কা এয়ার ফোর্স ব্যাটিকালোয়া বা এসএলএএফ বাট্টিকালোয়া নামে পরিচিত। বিমানবন্দরটি বাটিকালোয়া শহরের ১ নটিক্যাল মাইল (২ কিমি; ১ মা) দক্ষিণ-পশ্চিমে থিমিলাথিউ দ্বীপের পুথুনগর গ্রামে অবস্থিত। এটি  উচ্চতা বিশিষ্ট এবং একটি বিটুমিন পৃষ্ঠযুক্ত  পরিমাপে ০৬/২৪ মনোনীত রানওয়ে রয়েছে।  ১৯৫৮ সালে একটি অভ্যন্তরীণ বিমানবন্দর হিসাবে প্রতিষ্ঠিত, বিমানবন্দরটি এয়ার সিলনের পতনের পর ১৯৭৯ সালে কাজ বন্ধ করে দেয়। শ্রীলঙ্কার গৃহযুদ্ধের সময় স্থানটি শ্রীলঙ্কা বিমান বাহিনী দ্বারা দখল করা হয়েছিল। অভ্যন্তরীণ উড়ানগুলি ২০১৮ সালে আবার শুরু হয়েছিল, এবং এটি ২০১৯ শ্রীলঙ্কার পঞ্চম আন্তর্জাতিক বিমানবন্দরে পরিণত হয়েছিল।   ইতিহাস    অভ্যন্তরীণ বিমানবন্দর  বাট্টিকালোয়া বিমানবন্দর মূলত ১৯৫৮ সালের ১৭ই নভেম্বর খোলা হয়েছিল এবং বেসামরিক বিমান চলাচল বিভাগ দ্বারা পরিচালিত হয়েছিল। প্রায় এক দশক পরে এয়ার সিলন একটি ২৯-আসনের নর্ড এভিয়েশন বিমান ব্যবহার করে গাল ওয়া বিমানবন্দর হয়ে বাটিকালোয়া ও রাতমালানার মধ্যে অভ্যন্তরীণ উড়ান পরিচালনা শুরু করেছিল। বাট্টিকালোয়া ও রাতমালানার মধ্যে ৭৫ মিনিটের উড়ান জনপ্রিয় হয়ে ওঠে, বিশেষ করে সরকারি কর্মচারীদের কাছে যারা প্রতি বছর তিনটি অভ্যন্তরীণ উড়ানের জন্য রেলওয়ে ওয়ারেন্ট ব্যবহার করতে সক্ষম ছিলেন। এয়ার সিলনের ব্যর্থতার পর ১৯৭৯ সালের আগস্টে মাসে বিমানবন্দর থেকে সমস্ত অভ্যন্তরীণ উড়ান বন্ধ হয়ে যায়।   আন্তর্জাতিক বিমানবন্দর  যেহেতু জাফনা বিমানবন্দর ভারত সরকার দ্বারা পুনর্নির্মাণ করা হচ্ছে, পূর্ব শ্রীলঙ্কার সুশীল সমাজের দলগুলি জাফনায় ভারতীয় কনসালের কাছে অভিযোগ করেছিল যে ভারতীয় উন্নয়ন কাজগুলি শুধুমাত্র উত্তর দিকে মনোনিবেশ করা হয়েছে এবং পূর্বদিকে উপেক্ষা করা হয়েছে। ভারত সরকার ২০১৯ সালে বাট্টিকালোয়া বিমানবন্দর পুনর্নির্মাণ করতে সম্মত হয়েছিল এবং শ্রীলঙ্কা সরকারও এটিকে একটি আন্তর্জাতিক বিমানবন্দর করতে সম্মত হয়েছিল। বিমানবন্দরটিকে একটি আঞ্চলিক বিমানবন্দর করার জন্য ২০১৯ সালের সেপ্টেম্বর মাসে মন্ত্রিসভা থেকে অনুমোদন দেওয়া হয়েছিল, আন্তর্জাতিক উড়ান গুলিকে অনুমতি দেওয়া হয়েছিল, তবে দীর্ঘ দূরত্বের উড়ানের জন্য নয়। বিমানবন্দরটিকে ২০১৯ সালের অক্টোবর মাসে প্রথম দিকে একটি আঞ্চলিক বিমানবন্দরে উন্নীত করা হয়েছিল এবং এর নাম পরিবর্তন করে বাট্টিকালোয়া আন্তর্জাতিক বিমানবন্দর করা হয়েছিল।  বিমানবন্দরটি ২০২০ জানুয়ারি মাসের মধ্যে আন্তর্জাতিক উড়ানের জন্য প্রস্তুত হবে বলে আশা করা হয়েছিল। অ্যালায়েন্স এয়ার ও ফিটসএয়ার বাট্টিকালোয়া থেকে আন্তর্জাতিক উড়ান পরিচালনায় আগ্রহ প্রকাশ করেছে।   বিমান সংস্থা ও গন্তব্য    তথ্যসূত্র   বহিঃসংযোগ       বিষয়শ্রেণী:শ্রীলঙ্কার বিমানবন্দর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:তামিল ভাষার লেখা থাকা নিবন্ধ বিষয়শ্রেণী:১৯৫৮-এ সিলনে প্রতিষ্ঠিত বিষয়শ্রেণী:বাট্টিকালোয়া জেলার পরিবহন ভবন ও কাঠামো বিষয়শ্রেণী:১৯৫৮-এ প্রতিষ্ঠিত বিমানবন্দর
মট্টনূর () ভারতের কেরালা রাজ্যের কণ্ণুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে মত্তান্নুর শহরের জনসংখ্যা হল ৪৪,৩১৭ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মত্তান্নুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
ভুট্টো পরিবারের মাজার পাকিস্তানের সিন্ধু প্রদেশের লারকানা জেলার গঢ়ি খোদা বখশে অবস্থিত। এই মাজারে ভুট্টো পরিবারের সমাধি রয়েছে যেখানে জুলফিকার, মোর্তজা, শাহনওয়াজ, নুসরাত ও বেনজীর ভুট্টোর সমাধিস্থল।  প্রতি বছর এই স্থানে বেনজির ভুট্টোর মৃত্যুবার্ষিকীতে বিশাল জনসমাগম হয়। শহীদ ভুট্টো মাজার কমিটি অনুষ্ঠানস্থলে জনসমাবেশের ব্যবস্থাপনা তত্ত্বাবধান করে।   নির্মাণ    পরিকল্পনা  ১৯৭৯ সালে যখন জুলফিকার আলী ভুট্টোকে এখানে সমাহিত করা হয়েছিল তখন স্থানটি ব্রিটিশ ভারতীয় সময়ের একটি পৈতৃক পারিবারিক কবরস্থান ছিল। ১৯৯৩ সালে পাকিস্তানের তৎকালীন প্রধানমন্ত্রী বেনজির ভুট্টো সমাধিস্থলে একটি ৫৬,০০০ বর্গফুট স্থাপনা নির্মাণের পরিকল্পনা অনুমোদন করেন। ১৯৯৪ সালের মার্চ মাসে সিন্ধু সরকার একটি সমাধিসৌধ নির্মাণের অনুমোদন দেয় যার ব্যয় ৯৪ লাখ ডলার ধরা হয়, অন্যদিকে করাচি উন্নয়ন কর্তৃপক্ষ এটি বাস্তবায়ন করে। মোট খরচ কেন্দ্রীয় ও প্রাদেশিক সরকারকে সমানভাবে বহন করতে হয়।  গঢ়ি খোদা বখশের বাসিন্দাদের প্রায় ৯০% জায়গা প্রকল্পের জন্য দখলের কথা প্রকাশের পরে নির্মাণ শুরুতে বিলম্ব হয়। ১৯৯৫ সালের নভেম্বরে জায়গা খালি করা হলেও নকশা পরিবর্তন ও জটিলতার ফলে প্রকল্পের ব্যয় বৃদ্ধি পায়।   প্রথম পর্যায়  লারকানার প্রাক্তন নাজিম খুরশিদ জুনেজো এর নির্মাণ তদারকি করেন। এরপর সেরা নকশা নির্বাচনের প্রতিযোগিতা অনুষ্ঠিত হয়। এই প্রকল্পের স্থপতি জয়গম জাফরির নেতৃত্বে নির্মাণের প্রথম পর্যায় ১৯৯৩ থেকে ১৯৯৭ সাল পর্যন্ত স্থায়ী হয়। ১৯৯৪ সালের সেপ্টেম্বরে নির্মাণের জন্য জাতীয় নির্মাণ কোম্পানিকে একটি কাজ দেওয়া হয়। স্থপতি অনুপ্রেরণার জন্য রুহুল্লাহ খোমেনি ও মোস্তফা কামাল আতাতুর্কের সমাধিসৌধ পরিদর্শন করেন এবং লাহোরের শালিমার উদ্যান থেকে নির্মাণ উপকরণ অন্তর্ভুক্ত করার চেষ্টা করেন। যেহেতু বেনজীর ভুট্টো ইসলামি স্থাপত্যের সাথে সামঞ্জস্যপূর্ণ একটি নকশা অন্তর্ভুক্ত করতে চেয়েছিলেন সেহেতু এরপরে প্রায় ছয় বছরের জন্য নির্মাণ স্থগিত ছিল।   দ্বিতীয় পর্যায়  নতুন নকশা নির্বাচন করার জন্য আরেকটি প্রতিযোগিতা অনুষ্ঠিত হওয়ার পর ২০০৩ সালে নির্মাণ পুনরায় শুরু হয়। ওয়াকার আকবর রিজভির সংশোধিত নকশায় তাজমহলের মতো পাঁচটি গম্বুজ ও চারটি ইবান অন্তর্ভুক্ত ছিল। ভবনটি সাদা মার্বেল দিয়ে আবৃত। শিল্পস্বরুপহস্তলিপি ও ফ্রেস্কো কর্মের পাশাপাশি খোদাই করা চকচকে টাইলস এবং সিন্ধি হালার নিদর্শনের উপর ভিত্তি করে ছাঁচ ব্যবহার করা হয়েছে।   সমাধি  এখানে যাদের সমাহিত করা হয়েছে তাদের মধ্যে রয়েছেন:  শাহ নওয়াজ ভুট্টো  শাহ নওয়াজের স্ত্রী লেডি খুরশিদ  শাহ নওয়াজের তিন সন্তান:  সিকান্দার ভুট্টো  ইমদাদ আলী  জুলফিকার আলী ভুট্টো  জুলফিকারের সন্তান  শাহনওয়াজ ভুট্টো  মোর্তজা ভুট্টো  বেনজীর ভুট্টো  জুলফিকারের স্ত্রী শিরিন আমির বেগম ও নুসরাত ভুট্টো।   আরও দেখুন   সমাধিসৌধের তালিকা   তথ্যসূত্র   বিষয়শ্রেণী:ভুট্টো পরিবার বিষয়শ্রেণী:লারকানা জেলা বিষয়শ্রেণী:সিন্ধুর সমাধিসৌধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
কোশী অঞ্চল (নেপালী: कोशी) নেপালের ১৪টি অঞ্চলের একটি, যা ছয়টি জেলা ভোজপুর, ধনকুটা, মোরাঙ, সঙ্খুয়াসভা, সুনসরী ও তেরথুম নিয়ে গঠিত। কোশীর সদর হল বিরাটনগর যা কোশী অঞ্চলের বৃহত্তম শহর। কোশীর অন্যান্য নগরী হচ্ছে ইনারুয়া, ধারান, ধনকুটা এবং ইতাহারি । এর প্রধান নদী অরুন, তামার এবং সপ্তকোশী ।  কোশী অঞ্চলকে ছয়টি জেলায় ভাগ করা হয়েছে:   জেলাসমূহ ধরন সদরদপ্তরসমূহ ভোজপুর পাহাড় ভোজপুর ধনকুটা পাহাড় ধানকুটা মোরঙ তরাই বিরাটনগর সঙ্খুয়াসভা পর্বত খাণ্ডবাড়ি সুনসরী তরাই ইনারুয়া তেরথুম পাহাড় মেংলুং   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা  নেপালের জেলাগুলির তালিকা   তথ্যসূত্র   বিষয়শ্রেণী:নেপালের অঞ্চল বিষয়শ্রেণী:কোশি প্রদেশ
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে।https://archive.today/20120715235653/http://slam.canoe.ca/Slam/Wrestling/PPVReports/2005/10/15/1263963.html এটি নো মার্সি কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ২০০৫ সালের ৯ই অক্টোবর তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে বাটিস্টা ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে এডি গেরেরোকে পরাজিত করেছে। অন্যান্য শীর্ষস্থানীয় ম্যাচে, ক্রিস বেনোয়া ডাব্লিউডাব্লিউই ক্রুজারওয়েট চ্যাম্পিয়নশিপের জন্য আয়োজিত একক ম্যাচে বুকার টি, ক্রিস্টিয়ান ও অরল্যান্ডো জর্ডানকে এবং হ্যান্ডিক্যাপ ক্যাস্কেট ম্যাচে র‍্যান্ডি অরটন ও বব অরটন দি আন্ডারটেকারকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল।  ২০০৫ সালের এই অনুষ্ঠানটি নো মার্সি কালানুক্রমিকের অষ্টম অনুষ্ঠান ছিল, যা ৯ই অক্টোবর তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৫ নো মার্সি বিষয়শ্রেণী:অক্টোবর ২০০৫-এ মার্কিন যুক্তরাষ্ট্রে ঘটনা বিষয়শ্রেণী:২০০৫-এ টেক্সাস বিষয়শ্রেণী:টেক্সাসে ঘটনা বিষয়শ্রেণী:হিউস্টনে পেশাদার কুস্তি
thumb|ক্রিস্পার-ক্যাস৯ ক্রিস্পার বংশাণু সম্পাদনা (CRISPR gene editing) বংশাণু প্রকৌশল ও আণবিক জীববিজ্ঞান ক্ষেত্রে ব্যবহৃত একটি কৌশল যার সাহায্যে জীবিত জীবসমূহের বংশাণুসমগ্র পরিবর্তন করা সম্ভব। এই কৌশলটি ব্যাকটেরিয়াদের মধ্যে অবস্থিত ক্রিস্পার-ক্যাস৯ ভাইরাসরোধী প্রতিরক্ষা ব্যবস্থার একটি সরলীকৃত রূপ। ক্যাস৯ নিউক্লিয়েজকে একটি কৃত্রিম পরিচালক আরএনএ-এর সাথে যূথবদ্ধ করে কোনও কোষের ভেতরে অনুপ্রবিষ্ট করিয়ে ঐ কোষের বংশাণুসমগ্রটিকে একটি উদ্দীষ্ট অবস্থানে কর্তন করা সম্ভব এবং এর মাধ্যমে বিদ্যমান বংশাণুসমূহকে অপসারণ এবং/কিংবা নতুন বংশাণু জীবন্ত অবস্থায় যোগ করা সম্ভব।  এই কৌশলটিকে জৈবপ্রযুক্তি ও চিকিৎসাবিজ্ঞান ক্ষেত্রে অত্যন্ত তাৎপর্যপূর্ণ বলে মনে করা হয়, কারণ এর মাধ্যমে জীবন্ত অবস্থাতেই অত্যন্ত সুক্ষ্মতার সাথে, সাশ্রয়ীভাবে ও অনায়াসে বংশাণুসমগ্রগুলিকে সম্পাদনা করা সম্ভব। এই প্রযুক্তিটিকে নতুন ঔষধ, কৃষিদ্রব্য, বংশাণুগতভাবে পরিবর্তিত জীব সৃষ্টিকরণ কিংবা রোগসৃষ্টিকারী জীবাণু ও কীটপতঙ্গদের নিয়ন্ত্রণে ব্যবহার করা সম্ভব। এছাড়া উত্তরাধিকার সূত্রে প্রাপ্ত বংশগতীয় রোগসমূহের চিকিৎসার পাশাপাশি দেহকোষীয় পরিব্যক্তির ফলে সৃষ্ট রোগ যেমন কর্কটরোগ বা ক্যান্সারের চিকিৎসাতেও এটি ব্যবহৃত হবার সম্ভাবনা আছে। তবে মানব ভ্রূণকোষের বংশাণু পরিবর্তনে এই কৌশলের প্রয়োগ অত্যন্ত বিতর্কিত।  ক্রিস্পার বংশাণু সম্পাদনা কৌশল উদ্ভাবনের জন্য মার্কিন বিজ্ঞানী জেনিফার ডাউডনা এবং ফরাসি বিজ্ঞানী এমানুয়েল শারপঁতিয়েকে ২০২০ সাকে রসায়নে নোবেল পুরস্কার প্রদান করা হয়। এছাড়া মার্কিন যুক্তরাষ্ট্রে কর্মরত আণবিক জীববিজ্ঞানী জর্জ চার্চ, চীনা-বংশোদ্ভূত মার্কিন বিজ্ঞানী ফেং চাং ও ফরাসি-বংশোদ্ভূত মার্কিন বিজ্ঞানী রোদল্‌ফ বারঁগু, ফ্রান্সের বিজ্ঞানী ফিলিপ অর্ভাত এবং লিথুয়ানিয়ার বিজ্ঞানী ভির্গিনিউস শিক্‌শনিস এই প্রযুক্তির উদ্ভাবনে গুরুত্বপূর্ণ ভূমিকা রেখেছেন।  তথ্যসূত্র  বিষয়শ্রেণী:জৈবপ্রযুক্তি বিষয়শ্রেণী:বংশাণু প্রকৌশল বিষয়শ্রেণী:বংশাণুসমগ্র সম্পাদনা
হরিপুর ব্রিজ কুষ্টিয়া জেলার কুষ্টিয়া শহরে গড়াই নদীর উপর নির্মিত একটি সড়ক সেতু। সেতুটির নির্মাণ কাজ শুরু হয় ২০১৩ সালে এবং ২০১৭ সালে সেতুটি জনসাধারণের জন্য উন্মুক্ত করে দেওয়া হয়।   ইতিহাস   হাটশ হরিপুর ইউনিয়নের মানুষের দীর্ঘদিনের দাবি ছিল এই সেতুটি। বাংলাদেশ আওয়ামী লীগের সাবেক যুগ্ম সাধারণ সম্পাদক ও কুষ্টিয়া-৩ আসনের জাতীয় সংসদ সদস্য মাহাবুবউল আলম হানিফ হাটশ হরিপুর ইউনিয়নের মানুষের দাবিকে গুরুত্ব দিয়ে এ ব্রিজ নির্মাণে ওয়াদা করেছিলেন।  কুষ্টিয়ার এলজিইডির তত্ত্বাবধানে ২০১৩ সালের ২২ ডিসেম্বর ঠিকাদারি প্রতিষ্ঠান মীর আখতার অ্যাসোসিয়েট এ সেতু নির্মাণের কার্যাদেশ পায়।   ২০১৭ সালে ২৪ মার্চ স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন সেতুটি উদ্বোধন করেন।   নামকরণ   শেখ মুজিবুর রহমানের কনিষ্ঠ পুত্র শেখ রাসেলের নামে সেতুটির নামকরণ করা হয়েছিল। তবে সেতুটি হরিপুর ব্রিজ নামেই অধিক পরিচিত।   নির্মাণ ব্যয়   কুষ্টিয়ার গড়াই নদীর ওপর হরিপুর ব্রিজ নির্মাণ করতে ৭১ কোটি ১ লাখ ৫৫ হাজার ৬৩২ টাকা ব্যয় হয়েছিল। ব্রিজ নির্মাণের সাথে নদী শাসনের জন্য ব্যয় করা হয়েছিল ৯ কোটি ৯২ লাখ ৪৯ হাজার ২৩৩ টাকা এবং এপ্রোস সড়ক নির্মাণ করতে ব্যয় হয়েছিল ৫ কোটি ২৮ লাখ ৩২ হাজার ১৪৭ টাকা।  থাম্ব|সেতুর স্পেনের নিচ থেকে   হরিপুর ও সেতুর গুরুত্ব    হরিপুর   হরিপুর কুষ্টিয়া জেলার একটি প্রাচীন জনপদ। হরিপুর কুষ্টিয়া জেলার মানুষের কাছে পুরাতন কুষ্টিয়া নামে পরিচিত। এই হরিপুরে নানান প্রাচীন নিদর্শন ও ব্রিটিশ আমলের নিদর্শন রয়েছে। হরিপুরে কুষ্টিয়ার অনেকগুলো নীলকুঠি রয়েছে।   সেতুর গুরুত্ব   কুষ্টিয়া জেলার কুষ্টিয়া সদর উপজেলার হাটশ হরিপুর ইউনিয়নের জনসংখ্যা প্রায় লক্ষাধিক। গড়াই নদী কুষ্টিয়া শহর ও হরিপুর অঞ্চলকে দুইভাগে ভাগ করেছে। কুষ্টিয়া শহরের বেশিরভাগ মুদিব্যবসায়ী হরিপুর থেকে আসে। যখন সেতুটি ছিল না তখন হরিপুরের মানুষ ঘোড়ার ঘাট হয়ে নৌকা পারাপারের মাধ্যমে কুষ্টিয়া শহরে যাতায়াত করত।  বর্তমানে সেতুটি অর্থনৈতিক দিক দিয়ে কুষ্টিয়ার জন্য গুরুত্বপূর্ণ।   চিত্রশালা    আরও দেখুন    সৈয়দ মাছ-উদ রুমি সেতু  কুমারখালী গড়াই সেতু  গড়াই রেল সেতু   তথ্যসূত্র    বহিঃসংযোগ      বিষয়শ্রেণী:কুষ্টিয়ার দর্শনীয় স্থান বিষয়শ্রেণী:কুষ্টিয়া জেলার সড়ক সেতু বিষয়শ্রেণী:বাংলাদেশের সড়ক সেতু বিষয়শ্রেণী:গড়াইয়ে নির্মিত সেতু বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৭-এ সম্পন্ন সেতু
রবার্ট দ্য নোলা, মিস্ট্রে রবার্ট ছদ্মনামেও পরিচিত  একজন কাতালীয় যিনি কাতালান ভাষায় সর্বপ্রথম লিব্রে দেল কোচ নামক রন্ধন-বই লেখেন। তিনি নেপলির রাজা, প্রথম ফার্দিনান্দ-এর জন্যও কাজ করেন।  লিব্রে দেল কোচ ১৫২০ সালে বার্সেলোনায় মিস্ট্রে রবার্ট ছদ্মনামে লিব্রে দেল কোচ বইটি লেখেন। এটি কাতালান ভাষায় লিখিত সর্বপ্রথম রন্ধন-বই। বইটি ক্যাস্টিলিয়ান স্প্যানিশ-এ অনূদিত হয়। এবং এরুপ প্রথম মুদ্রণ ১৫২৫ সালে টোলেডো, স্পেনে বের হয়। এই বইয়ের কিছু অংশ লিব্রে দ্য সেন্ট সোঁভি বই থেকে নেয়া হয়েছে যেটি চতুর্দশ শতাব্দির রেসিপি এবং সাংস্কৃতিক ঐতিহ্যর উপর লেখা একটি বিখ্যাত রন্ধনবই।   তথ্যসূত্র   বিষয়শ্রেণী:কাতালান রন্ধনশিল্পী
মিনিস্টার গ্রুপ রাজশাহী হচ্ছে একটি ফ্রাঞ্চাইজ ভিত্তিক বাংলাদেশী টি২০ ঘরোয়া ক্রিকেট দল যারা ২০২০-২১ বঙ্গবন্ধু টি২০ কাপ প্রতিযোগিতায় প্রথম অংশ গ্রহণ করে। বাংলাদেশ ক্রিকেট বোর্ড (বিসিবি) ২ কোটি টাকার বিনিময়ে দলটির মালিকানা মিনিস্টার গ্রুপের কাছে বিক্রয় করে।  ২০২০-২১ মৌসুম   খেলোয়াড়  ১২ নভেম্বর ২০২০ তারিখে অনুষ্ঠিত খেলোয়াড় ড্রাফটে মিনিস্টার গ্রুপ রাজশাহীর সাথে যুক্ত হওয়া খেলোয়াড়গন নিম্নরূপ   ক্রম নাম গ্রেড ভূমিকা সম্মানী ১  নাজমুল হোসেন শান্ত (অ)   বি   ব্যাটসম্যান  ১০,০০,০০০ টাকা ২  মোহাম্মদ সাইফুদ্দিন  বি  অল-রাউন্ডার  ১০,০০,০০০ টাকা ৩  নুরুল হাসান  বি    ১০,০০,০০০ টাকা ৪  মাহেদী হাসান  বি    ১০,০০,০০০ টাকা ৫  ফরহাদ রেজা  সি    ৬,০০,০০০ টাকা ৬  ফজলে মাহমুদ  সি    ৬,০০,০০০ টাকা ৭  রনি তালুকদার  সি    ৬,০০,০০০ টাকা ৮  সানজামুল ইসলাম  সি    ৬,০০,০০০ টাকা ৯  ইবাদত হোসেন  সি    ৬,০০,০০০ টাকা ১০  জাকের আলী  সি    ৬,০০,০০০ টাকা ১১  আরাফাত সানি  সি    ৬,০০,০০০ টাকা ১২  রেজাউর রহমান রাজা  ডি    ৪,০০,০০০ টাকা ১৩  রকিবুল হাসান  ডি    ৪,০০,০০০ টাকা ১৪  মুকিদুল ইসলাম  ডি    ৪,০০,০০০ টাকা ১৫  মোহাম্মদ আশরাফুল  ডি    ৪,০০,০০০ টাকা ১৬  আনিসুল ইসলাম ইমন  ডি    ৪,০০,০০০ টাকা পয়েন্ট তালিকা  আরো দেখুন  ২০২০-২১ বঙ্গবন্ধু টি২০ কাপ  ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ তথ্যসূত্র  বিষয়শ্রেণী:ক্রিকেট দল দল
রোমান ব্রনফম্যান ( , জন্ম ২২ এপ্রিল ১৯৫৪) একজন ইউক্রেনীয় বংশোদ্ভূত ইসরায়েলি রাজনীতিবিদ । তিনি ইংরেজি, রাশিয়ান এবং ইউক্রেনীয় ভাষায় কথা বলেন।    জীবনী  ব্রনফম্যান সোভিয়েত ইউনিয়নের ইউক্রেনীয় এসএসআর (বর্তমানে ইউক্রেন) চের্নিভৎসিতে একটি ইহুদি পরিবারে জন্মগ্রহণ করেন।Ex-Soviet immigrants change Israel, Kyiv Post (30 December 2012) তিনি ১৯৭১ থেকে ১৯৭৬ সাল পর্যন্ত চের্নিভৎসি বিশ্ববিদ্যালয়ে অধ্যয়ন করেন। তিনি একজন সাংবাদিক ছিলেন, এবং মস্কো এবং লেনিনগ্রাদের প্রধান সংবাদপত্রে নিবন্ধ প্রকাশ করেছিলেন। ব্রনফম্যান ১৯৮০ সালে ইজরায়েলে অভিবাসিত হন। তিনি ইজরায়েলি বিমান বাহিনীতে দায়িত্ব পালন করেন এবং ১৯৮২ সালের লেবানন যুদ্ধে অংশ নেন। সামরিক সেবার পর তিনি জেরুজালেমের হিব্রু বিশ্ববিদ্যালয়ে অধ্যয়ন করেন এবং ১৯৮৯ সালে রাষ্ট্রবিজ্ঞানে পিএইচডি করেন। ১৯৮৬ থেকে ১৯৯৩ সাল পর্যন্ত তিনি হিব্রু বিশ্ববিদ্যালয় এবং হাইফা বিশ্ববিদ্যালয়ের প্রভাষক ছিলেন। ১৯৯০-এর দশকে তিনি রাশিয়ান ভাষার সংবাদপত্র আলেফ এবং মারিভের সাংবাদিক এবং কোল ইজরায়েলের রাশিয়ান ভাষা পরিষেবার একজন ঘোষক ছিলেন।   রাজনৈতিক পেশা  ১৯৯৩ সালে তিনি হাইফা পৌরসভা অভিনিবেশ কর্তৃপক্ষের প্রধান হন এবং তারপর থেকে তিনি এই পদে রয়েছেন। ঐ বছর তিনি হাইফা সিটি কাউন্সিলে নির্বাচিত হন এবং জায়নবাদী ফোরামের ডেপুটি চেয়ারম্যান হন। তিনি ১৯৯৬ সাল পর্যন্ত এই দুটি পদেই ছিলেন, এরপর তিনি প্রথমবার নেসেট-এ নির্বাচিত হন। নেসেট-এ থাকাকালীন তিনি ইজরায়েল বালিয়াহ এবং তারপর ডেমোক্রেটিক চয়েসের সদস্য ছিলেন।  তিনি হাউস কমিটি, রাজ্য নিয়ন্ত্রণ কমিটি, পাবলিক পিটিশন কমিটি, অর্থনৈতিক বিষয়ক কমিটি, সংবিধান, আইন ও বিচার কমিটি, অভ্যন্তরীণ বিষয় ও পরিবেশ কমিটি, মাদক সেবন সম্পর্কিত কমিটি এবং অভিবাসন, শোষণ ও প্রবাসী বিষয়ক কমিটির সদস্য ছিলেন। নেসেটের সদস্য থাকাকালীন তিনি সামাজিক-পরিবেশগত লবি, পরিবেশ গত লবি, ইজরায়েলে মাদকের বিরুদ্ধে যুদ্ধের জন্য লবি এবং গ্যানিল এবং নেগেভের লবির সদস্য ছিলেন।  তিনি ২০০৬ সালের নেসেট নির্বাচনে পরাজিত হন এবং এর পর থেকে আর নেসেটের সদস্য হন নি।Knesset Member, Roman Bronfman, Knesset official site   দৃষ্টিভঙ্গি ও মতামত  ব্রনফম্যান বলেছেন যে ইসরায়েল-ফিলিস্তিন সংঘাতের একমাত্র মানবিক সমাধান হচ্ছে দুই রাষ্ট্র ভিত্তিক সমাধান। অগ্রহণযোগ্য বিকল্পগুলো হ'ল গাজা ও পশ্চিম তীর থেকে ফিলিস্তিনিদের গণ নির্বাসন দেওয়া, অথবা এই অঞ্চলগুলিতে ফিলিস্তিনিদের উপর নির্মমভাবে শাসন করা।। Roman Bronfman and Israel Harel: Ready for two states? | World news | guardian.co.uk  ২০০৫ সালে ব্রনফম্যান নেসেটের কাছে ডেঞ্জারাস ড্রাগস অর্ডার সংশোধন করার জন্য একটি বিল জমা দেন যাতে ৫০ গ্রাম বা প্রায় ১.৮ আউন্স গাঁজা রাখা বৈধ হবে, এর আগে কারোর দখলে থাকা গাঁজার আইনি পরিমাণ ছিল ১৫ গ্রাম বা ০.৫ আউন্স। তিনি বলেন, গাঁজার উপর সম্পূর্ণ নিষেধাজ্ঞা গাঁজার ব্যবহার বন্ধ করতে ব্যর্থ হয়েছে এবং এর ব্যবহার বন্ধ করার উপায় হচ্ছে মাদক ব্যবসায়ীদের পিছনে লাগা।  Soft drugs to be legalized? - Israel News, Ynetnews   প্রকাশিত রচনা    দ্য মিলিয়ন যে বদলে দিয়েছে মধ্যপ্রাচ্য: সাবেক ইউএসএসআর থেকে আসা অভিবাসীরা, সহলেখক লিলি গালিলি The Million Russians that Changed Israel to its Core, Haaretz   তথ্যসূত্র     বিষয়শ্রেণী:ইসরায়েলি রাজনৈতিক দলের নেতা বিষয়শ্রেণী:ইসরায়েলি ইহুদি বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:মেরেটজের রাজনীতিবিদ বিষয়শ্রেণী:ডেমোক্রেটিক চয়েস (ইসরায়েল) এর রাজনীতিবিদ বিষয়শ্রেণী:ইসরায়েল বাআলিয়াহর রাজনীতিবিদ বিষয়শ্রেণী:নেসেটের সদস্য ১৯৯৬-১৯৯৯ বিষয়শ্রেণী:নেসেটের সদস্য ১৯৯৯-২০০৩ বিষয়শ্রেণী:নেসেটের সদস্য ২০০৩-২০০৬
হেরেমি লিওনেল সারমিয়েন্তো মোরান্তে (; জন্ম: ১৬ জুন ২০০২; হেরেমি সারমিয়েন্তো নামে সুপরিচিত) হলেন একজন ইংরেজ–ইকুয়েডরীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ইপ্সউইচ টাউন এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, সারমিয়েন্তো ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।  প্রারম্ভিক জীবন হেরেমি লিওনেল সারমিয়েন্তো মোরান্তে ২০০২ সালের ১৬ই জুন তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সারমিয়েন্তো ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-১৮ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালের ১লা ডিসেম্বর তারিখে তিনি ব্রাজিল অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ১৪ ম্যাচে অংশগ্রহণ করে ৩টি গোল করেছেন।  ২০২১ সালের ৮ই অক্টোবর তারিখে, ১৯ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী সারমিয়েন্তো বলিভিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। উক্ত ম্যাচের ৬৪তম মিনিটে আক্রমণভাগের খেলোয়াড় আনহেল মেনার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ইকুয়েডর ৩–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে সারমিয়েন্তো সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০২১  ৩  ০ ২০২২  ৯  ০ ২০২৩  ১  ০ ২০২৪  ২  ০ সর্বমোট  ১৫  ০  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইপ্সউইচ টাউন ফুটবল ক্লাবের খেলোয়াড় বিষয়শ্রেণী:ইকুয়েডরের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:বার্নলি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:মাদ্রিদের ফুটবলার
জোনবিল মেলা হচ্ছে খাদ্যদ্রব্য বিনিময় করার মেলা। অসমের মরিগাও জেলার অন্তর্গত জাগীরোডে “জোনবিল” নামক একটি বিল আছে। এই বিলের পাড়ে অনুষ্ঠিত হওয়া মেলার নাম “জোনবিল মেলা"। মাঘ বিহুর পরের সপ্তাহে এই মেলা অনুষ্ঠিত হয়।  "মরিগাঁও জিলার তিৱাসকলর জোনবিল মেলা", ধীরাজ পাটর; গণ অধিকার, ১৮ জানুয়ারি ২০১২ এই মেলার বিশেষ তাৎপর্য হল ঘরোয়া ভাবে উৎপাদিত খাদ্য দ্রব্যের বিনময় করা। এখানকার সমতলে বসবাসকারী তিওয়া জনজাতির দ্বারা তৈরী করা শুকনো মাছ, পিঠা, সন্দেশ ইত্যাদি পাহাড়ে বসবাসকারী অন্যান্য জনজাতির সাথে বিনিময় করা এই মেলার প্রধান আকর্ষণ। বিভিন্ন জনজাতির সাথে বিনিময় করার ফলে পারস্পরিক সম্পর্কের সৃষ্টি হয়।   ইতিহাস জোনবিল মেলা কবে আরম্ভ হয়েছিল সেই সমন্ধে কোন সঠিক তথ্য পাওয়া যায় না কিন্তু পন্ডিতদের অনুমান গোভারাজ্য প্রতিষ্ঠার সময় এই মেলা প্রথমবার আয়োজন করা হয়েছিল। লোকবিশ্বাসমতে, গোভারাজ্য প্রতিষ্ঠা করার পর রাজা ও রাণী রাত্রে এই বিলে ঘুরতে বের হন। রাত্রের নক্ষত্রের আলোতে বিল আলোকিত হয়ে উঠে। আনন্দিত হয়ে রানি “হেবে ছনাই পিল হঙদ” এই উক্তিটি করেন, যার অর্থ নক্ষত্রের মত বিল। অসমীয়া ভাষায় নক্ষত্রকে জোন বলা হয়ে থাকে। কালক্রমে অসমীয়া ও তিওয়া ভাষার সংমিশ্রণ হয়ে জোনবিল নামের উৎপত্তি হয়েছে।  মেলার আরম্ভ  মাঘ বিহুর পরের সপ্তাহে জোনবিল মেলা অনুষ্ঠিত করা হয় । সপ্তাহের শুক্রবার ও শনিবার এই মেলা অনুষ্ঠিত হয় যদিও মঙ্গলবার ও বুধবার থেকে এখানে মানুষের সমাগম দেখা যায়। মেলা আরম্ভ হওয়ার পুর্বে  রাজা পরিষদ ও বিভিন্ন স্থানের বিশিষ্ট ব্যক্তিরা জোনবিলে মাছ ধরেন। একে “রজা মাছ মরা” অর্থাৎ রাজা মাছ ধরা বলা হয়। মেলার দিন জনসাধারনকে এই বিলে মাছ ধরার জন্য অনুমতি দেওয়া হয়।  থাম্ব|একজন তিওয়া মহিলা মেলায় খাবার তৈরি করছে  মেলার মূল বিষয় thumb|জোনবিল মেলায় বিনিময় প্রথার মাধ্যমে ক্রয়বিক্রয় বিনিময় প্রথা জোনবিল মেলার মূল বিষয়। যদিও বিনিময় প্রথা এই মেলার মূল নীতি তথাপি এখানে মুদ্রার সাহায্যে ক্রয় বিক্রয় করার সুবিধা আছে। পাহাড়ে বসবাসকারি তিওয়া জনজাতির দ্বারা উৎপাদিত খাদ্য শস্য, কৃষি সামগ্রী যেমন: কচু, হলুদ, লঙ্কা, ঠেকেরা টেঙা  ইত্যাদি সমতলে বসবাস করা মানুষের পিঠা, সন্দেশ ও মাছের সঙ্গে বিনিময় করেন। এই মেলায় পাহাড়ে  বসবাসকারি খাসিয়া, জয়ন্তিয়া, গারো ও কার্বি লোকেরাও অংশ গ্রহণ করেন। বিনিময় প্রথা আরম্ভ হওয়ার সময় এখানে মুরগির লড়াই খেলা অনুষ্ঠিত করা হয়। মেলা সঠিকভাবে পরিচালনা করার জন্য পরিচালনা সমিতি গঠন করা হয়। পরিচালনা সমিতি মেলায় অংশ গ্রহণকারী ব্যক্তির সুব্যাবস্থার প্রতি লক্ষ্য রাখেন।  Jonbeel Mela, Vedanti.com, 2 Feb 2011  তথ্যসূত্র  বহিঃসংযোগ Jonbeel Mela - Traditional Bartering Fair on Demotix Jonbeel Mela on vedanti.com  Jonbeel Mela on Fairs of India Jonbeel Mela on Sify News  বিষয়শ্রেণী:আসামের উৎসব বিষয়শ্রেণী:আসামের সংস্কৃতি